**OPIS PREDMETU ZÁKAZKY**

**IDENTIFIKAČNÉ ÚDAJE**

Názov: **Prepojenie ciest III. triedy - III/2387 a III/2389 cyklotrasou – asfaltový kryt (Výzva č. 25)**

Kraj: Banskobystrický

Okres: Brezno

Objednávateľ: Banskobystrický samosprávny kraj, Námestie SNP č. 23, 974 00 Banská Bystrica

**URČENIE STAVEBNÝCH PRÁC**

**Predmet stavby**

Prepojenie ciest III. triedy - III/2387 a III/2389 cyklotrasou – asfaltový kryt**.**

**Druh stavby**

Stavebné práce vrchnej časti stavby ciest, v zmysle výkazov výmer.

**Účel a ciele stavby**

Rekonštrukciou a výstavbou lesnej cesty vznikne prepojenie obcí Šumiac a Telgárt cyklotrasou. Asfaltovým krytom bude zvýšená únosnosť a životnosť cyklotrasy.

**Umiestnenie stavby**

V zmysle priložených výkazov výmer – príloha č. 2 súťažných podkladov k výzve č. 25.

**Predpokladaná hodnota zákazky**

176.676,74 € bez DPH

**Lehota uskutočnenia.**

Do 90 dní odo dňa odovzdania staveniska. Podrobnosti v zmluve o dielo, ktorá je prílohou č. 4 súťažných podkladov k výzve č. 25

**Rozsah stavby**

Realizácia bude pozostávať z pokládky obrusnej asfaltovej vrstvy hr. 60 mm na existujúci spevnený podklad. Súčasťou stavby bude osadenie 2ks cestných závor.

Špecifikácia prác:

Postrek asfaltový infiltračný s posypom kamenivom z asfaltu cestného v množstve 1,00 kg/m2

Asfaltový betón vrstva obrusná AC 16 O v pruhu z nemodifik. asfaltu po zhutnení hr.60 mm

Osadenie a dodávka cestnej oceľ. závory dl. 5m so zabetónovaním

Špecifikácia a množstvo prác podľa výkazu výmer:

Viď príloha č. 2 súťažných podkladov k výzve č. 25 – výkazy výmer.

**POŽIADAVKY**

Vzdialenosť obaľovacej súpravy od každého vybratého úseku (ktorý je predmetom zákazky) nesmie byť vyššia ako 60 km, resp. pri časovom vyjadrení nesmie doprava asfaltových zmesí trvať viac ako 90 minút, resp. teplota asfaltovej zmesi pri pokládke musí spĺňať minimálne požadované hodnoty podľa príslušných noriem (STN EN 13108-1, STN EN 13108-2, STN 73 6121).

Pokládka obrusnej vrstvy krytu.

V prípade potreby pokládky obrusnej vrstvy v dvoch pásoch vedľa seba (v rozšírených miestach výhybní), pred pokládkou obrusnej vrstvy druhého pásu sa na pozdĺžnu hranu už hotovej vrstvy nanesie pružná asfaltová zálievka.

Na priečnych pracovných škárach sa zrealizuje dodatočná pružná asfaltová zálievka – vyfrézuje sa drážka 10/20, vyčistí sa, napenetruje a zaleje.

Pri napojeniach nespevnených ciest a priľahlých plôch sa výškový rozdiel upraví dosypaním štrkodrvy 0-32 v rozsahu potrebnom na plynulý prechod na jestvujúcu napájanú komunikáciu.

Verejný obstarávateľ (objednávateľ) požaduje od uchádzača (zhotoviteľa stavebých úprav), aby pokládka asfaltových zmesí bola vyhotovená v súlade s STN 73 6121. Pokládka bude vyhotovená po aplikovaní spojovacieho postreku podľa STN 73 6129.

Spojovací postrek sa nanesie tesne pred položením novej asfaltovej vrstvy, a to len na tú časť vozovky,

kde sa bude bezprostredne nanášať asfaltová vrstva. Vykonanie spojovacieho postreku bude povolené po prehliadke stavu podkladu a po rozhodnutí o prípadných lokálnych úpravách podľa pokynov stavebného dozora.

Nová vrstva musí zachovať únosnosť vozovky a vytvoriť parametre povrchu zodpovedajúce kategórii a zaťaženiu komunikácie: rovinatosť, protišmykové vlastnosti, zachovanie pozdĺžneho sklonu, homogénny, celistvý vzhľad povrchu.

V cene asfaltového betónu je zahrnutá aj úprava pracovných špár (priečnych a pozdĺžnych pracovných stykov) pružnou zálievkov (KLEaZ 1/2014, STN EN 14188-1).

**DOKLADY A DOKUMENTY NA PREUKÁZANIE SPLNENIA POŽIADAVIEK NA PREDMET ZÁKAZKY.**

1. Uchádzač predloží vo svojej ponuke **kompletne ocenené výkazy výmer v elektronickej podobe vo formáte .xls/.xlsx (excel)**, pričom položky z výkazu výmer predloženého uchádzačom v cenovej ponuke sa musia množstevne a vecne zhodovať s položkami z výkazu výmer poskytnutého verejným obstarávateľom v prílohe č. 2 SP. Možnosť predkladania výrobkov/stavebných výrobkov/materiálov s kvalitatívne lepšími parametrami ako požaduje verejný obstarávateľ týmto nie je dotknutá.
2. Uchádzač predloží vo svojej ponuke **vecný a časový harmonogram realizácie prác členený na jednotlivé činnosti podľa položiek výkazov výmer** (napr. pokládka asfaltu... ) od prvej činnosti po poslednú a po jednotlivých úsekoch, v podrobnosti na dni. Vecný a časový harmonogram realizácie prác musí byť v súlade s použitými technológiami, rešpektovať nevyhnutné technologické pauzy v zmysle príslušných noriem a technických predpisov a musí byť z časového hľadiska reálny.
3. Verejný obstarávateľ (resp. komisia menovaná verejným obstarávateľom na vyhodnocovanie ponúk) vyhodnotí uchádzačmi predložené doklady a dokumenty podľa časti SP v zmysle § 53 ZVO.